text: [{"text_idx": "#000002", "text": "Sto\u0301ra fo\u0301tbo\u0301ltstjo\u0301\u00f0in Spania vitjar, og f\u00f8royska avriki\u00f0 skal vera i\u0301 topp i\u0301 kv\u00f8ld. N\u00f8kur ny\u0301ggj og spennandi ting ver\u00f0a at si\u0301ggja a\u0301 f\u00f8royska li\u00f0num."}, {"text_idx": "#000003", "text": "Hallur Hansson og Atli Gregersen hava sp\u00e6lt no\u0301gvar landsdystir saman - i\u0301 kv\u00f8ld ver\u00f0ur ein av st\u00f8rstu uppga\u0301vunum hja\u0301 profilunum (Mynd: Sverri Egholm)"}, {"text_idx": "#000004", "text": "Eftir tap a\u0301 Malta og i\u0301 Rumenia i\u0301 mars gerst mo\u0301tst\u00f8\u00f0an nu\u0301 munandi sterkari hja\u0301 F\u00f8royum i\u0301 ti\u00f0ja EM-undankappingardystinum. Hetta kann ho\u0301va f\u00f8royska li\u00f0num, ti\u0301 einki er at missa i\u0301 tann mun, at so at siga eingin v\u00e6ntar at F\u00f8royar fa\u0301a stig ella yvirh\u00f8vur fa\u0301a skapt spenning um u\u0301rsliti\u00f0. Hetta er heldur ikki realistiskt, ti\u0301 at Spania er millum m\u00e6tastu fo\u0301tbo\u0301ltstjo\u0301\u00f0irnar i\u0301 heiminum. Eitt er, at spanio\u0301lar eru nummar 9 a\u0301 FIFA styrkislistanum og vit nummar 102, og at Spania eftir langa oy\u00f0imarkargongd vann tri\u0301ggjar sto\u0301rar kappingar a\u0301 ra\u00f0: EM i\u0301 2008, HM i\u0301 2010 og si\u0301\u00f0ani aftur EM i\u0301 2012. Spania sp\u00e6lir eisini a\u0301 ein ha\u0301tt og vi\u00f0 sli\u0301kari go\u0301\u00f0sku, i\u00f0 kann geva F\u00f8royum alskyns trupulleikar. Leikararnir sp\u00e6la allir a\u0301 sera h\u00f8gum st\u00f8\u00f0i. Ein leikari umbo\u00f0ar Napoli u\u0301r Italia, ein av teimum trimum ma\u0301lverjunum hevur si\u0301\u00f0ani 2011 sp\u00e6lt fyri Manchester United, og ein av hinum gj\u00f8rdist i\u0301 fj\u00f8r summar heimsins dy\u0301rasti ma\u0301lverji, ta\u0301 Chelsea keypti hann fra\u0301 Altetico Bilbao. Restina av leikarunum sp\u00e6la i\u0301 bestu sponsku deildini; harav fy\u0301ra vi\u00f0 Real Madrid og tri\u0301ggir vi\u00f0 FC Barcelona. Tri\u0301ggir i\u0301 ho\u0301pinum umbo\u00f0a eisini til dagliga Valencia. Hari\u0301millum li\u00f0forma\u00f0urin hja\u0301 sto\u0301ra felagnum Valencia, Dani Parejo, sum i\u0301 gja\u0301r var a\u0301 ti\u0301\u00f0indafundinum i\u0301 B36-hu\u0301sinum(Ma\u00f0urin til h\u00f8gru - Roberto Moreno - hevur a\u0301byrgdina av spanska li\u00f0num nu\u0301 Luis Enrique ikki er vi\u00f0)A\u0301 ti\u0301\u00f0indafundinum seg\u00f0i spanski hja\u0301lparvenjarin, at sto\u0301r vir\u00f0ing er fyri Lars Olsen og u\u0301rslitunum hja\u0301 F\u00f8royum seinastu a\u0301rini. Roberto Moreno stendur a\u0301 odda fyri spanska li\u00f0num i\u0301 kv\u00f8ld, ti\u0301 Luis Enrique ikki er vi\u00f0 orsaka\u00f0 av perso\u0301nligum vi\u00f0urskiftum. Teir i\u0301 sponsku leguni eru heldur \u00f8rklyma\u00f0ir um tankan at skula sp\u00e6la a\u0301 gra\u0301sli\u0301ki. Hetta ho\u0301var sja\u0301lvandi f\u00f8royingum v\u00e6l, og To\u0301rsv\u00f8llur vi\u00f0 Skansanum og fullum hu\u0301si kann avgj\u00f8rt geva eitt skump r\u00e6tta vegin i\u0301 kv\u00f8ld."}, {"text_idx": "#000005", "text": "(Skansin er ein ty\u0301\u00f0iligur vi\u00f0leikari hja\u0301 F\u00f8royum i\u0301 kv\u00f8ld -Mynd: Sverri Egholm)Talan er um eitt f\u00f8royskt landsli\u00f0 uttan sk\u00f8ddu Gunnar Nielsen, Jo\u0301an Si\u0301mun Edmundsson og Ja\u0301kup Thomsen. Sonni Ragnar Nattestad hevur eisini veri\u00f0 darva\u00f0ur av ska\u00f0um i\u0301 va\u0301r, og er heldur ikki vi\u00f0. Hetta merkir millum anna\u00f0 at Teitur Matras Gestsson allarhelst f\u00e6r m\u00f8guleikan i\u0301 ma\u0301linum, og a\u0301rsins ma\u0301lverji i\u0301 fj\u00f8r f\u00e6r helst u\u0301r at gera."}, {"text_idx": "#000006", "text": "(Teitur Matras Gestsson hevur leingi sta\u00f0i\u00f0 aftanfyri Gunnar Nielsen i\u0301 kappingini um ma\u0301lmanspla\u0301ssi\u00f0 - Mynd: Sverri Egholm)Samb\u00e6rt in.fo bendir alt a\u0301, at A\u0301rni Frederiksberg eisini byrjar inni a\u0301 fyrsta sinni i\u0301 undankappingardysti. Teir ellivu f\u00f8royingarnir skulu royna at finna finna eyka orku og ma\u0301tt fram i\u0301 kv\u00f8ld mo\u0301t sponsku stj\u00f8rnunu. Ta\u00f0 er eingin ivi um, at Spania ikki hevur somu styrki sum ta\u0301 leikarar sum Pique, Xavi, Iniesta, David Silva, David Villa, Fernando Torres og a\u00f0rir vo\u0301ru a\u0301 landsli\u00f0num, men ta\u00f0 kann gerast eitt langt kv\u00f8ld hja\u0301 teimum i\u0301 hvi\u0301tum og bla\u0301um a\u0301 To\u0301rsv\u00f8lli. F\u00f8royar hava higartil lati\u00f0 seks ma\u0301l inn i\u0301 tveimum dystum i\u0301 undankappingini, og ho\u0301ast mo\u0301tst\u00f8\u00f0uli\u00f0ini hava veri\u00f0 langt fra\u0301 ovastu hillum seinasta a\u0301ri\u00f0, so hava F\u00f8royar vunni\u00f0 ein, javna\u00f0 tveir og tapt fimm dystir vi\u00f0 ma\u0301lu\u0301rtt\u00f8kuni 7-16 (harav hava tri\u0301ggir dystir veri\u00f0 mo\u0301ti Malta) Si\u0301 eisini: Atli Gregersen: Ikki no\u0301gv \u00f8\u00f0rvi\u0301si enn at sp\u00e6la mo\u0301ti Torkil i\u0301 Sandava\u0301giF\u00f8royska landsli\u00f0i\u00f0 tykist at vera a\u0301 einum vegamo\u0301ti: Fer ta\u00f0 halda fram vi\u00f0 fra\u0301li\u0301ku menningini, sum hevur veri\u00f0 seinastu a\u0301rini? Ella fara vit at vera i\u0301 einum aldudali i\u0301 hesari undankappingini? Ta\u00f0 kunnu komandi dystir ver\u00f0a vi\u00f0 til at geva svar uppa\u0301. Ho\u0301ast stig ikki kunnu vera kravi\u00f0 mo\u0301ti Spania, so kann avriki\u00f0, og ma\u0301tin i\u00f0 dysturin ha\u0301ttar seg uppa\u0301 vera jalig tekin. Ta\u0301 so sto\u0301r uppga\u0301va er, sum mo\u0301ti De Gea, Ramos, Alba Busquets og co, ja so er ta\u00f0 kanska ju\u0301st r\u00e6tta l\u00f8tan at reisa seg.(David De Gea og co. a\u0301 To\u0301rsv\u00f8lli - Mynd: Jens Kr. Vang)Dysturin a\u0301 To\u0301rsv\u00f8lli byrjar klokkan 19.45 i\u0301 kv\u00f8ld. Vit hava myndir fra\u0301 dystinum, og eftir hann taka vit samanum og fa\u0301a vi\u00f0merkingar."}, {"text_idx": "#000009", "text": "Kvinnurnar komnar uppa\u0301 pla\u0301ss i\u0301 Ky\u0301pros"}, {"text_idx": "#000012", "text": "Brandur skora\u00f0i si\u0301tt fyrsta ma\u0301l fyri Fredrikstad"}]